
Grozījumi likumā "Par nodokļiem un nodevām"
Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7. nr.; 1996, 15. nr.; 1997, 24. nr.; 1998, 2., 18., 22., 24. nr.; 1999, 24. nr.; 2000, 11. nr.; 2001, 3., 8., 12. nr.; 2002, 2., 22. nr.; 2003, 2., 6., 8., 15., 22. nr.; 2004, 9. nr.; 2005, 2., 11. nr.; 2006, 1., 9., 13., 20., 24. nr.; 2007, 3., 7., 12. nr.; 2008, 1., 6., 13. nr.; 2009, 2., 11., 13., 15. nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206. nr.; 2011, 68., 80., 85., 169. nr.; 2012, 24., 50., 56., 109., 157., 186., 199., 203. nr.; 2013, 61., 92., 187., 194., 232. nr.; 2014, 6., 51., 119., 189., 204., 214., 220., 257. nr.; 2015, 29., 68., 118., 190., 208., 230., 245., 248., 251. nr.; 2016, 2., 91., 241., 254. nr.; 2017, 5., 75., 124., 128., 156., 236., 242. nr.; 2018, 36., 197., 225. nr.; 2019, 10., 75., 118., 214., 240., 259.A nr.; 2020, 46. nr.; 2021, 121.B, 139 nr.) šādus grozījumus:
1. Papildināt 112. panta otro daļu ar 6. un 7. punktu šādā redakcijā:
“6) būvspeciālistu kompetences pārbaudes iestādes - būvspeciālistu patstāvīgās prakses uzraudzībai atbilstoši Būvniecības likuma 13. panta 91 daļā noteiktajam;
7) būvvaldes un institūcijas, kuras pilda būvvaldes funkcijas - būvspeciālistu pienākumu izpildes kontrolei atbilstoši Būvniecības likuma 12. panta trešās daļas 1. punktā noteiktajam.
2. 113. panta pirmās daļas trešā punktā:
izteikt ievaddaļu šādā redakcijā:  
“3) par galvenā būvdarbu veicēja noslēgto būvdarbu līgumu ar būvniecības ierosinātāju un līguma grozījumiem, un veiktajiem norēķiniem līguma ietvaros, un ja mainās līguma summa:”
papildināt ar e) apakšpunktu:
“e) norēķinu summa.
3. Izteikt 114. panta piekto daļu šādā redakcijā:
“(5) Vienotās elektroniskās darba laika uzskaites datubāzes turētājs nodrošina galvenā būvdarbu veicēja nodoto datu uzkrāšanu, glabāšanu, izsniegšanu un tiešsaistes piekļuvi šā likuma 112. panta otrajā daļā minētajām iestādēm 10 gadus no būves pieņemšanas ekspluatācijā vai būvdarbu pabeigšanas. Pēc minētā termiņa dati no vienotās elektroniskās darba laika uzskaites datubāzes dzēšami. Ministru kabinets nosaka vienotās elektroniskās darba laika uzskaites datubāzes turētāja pienākumus, tiesības un atbildību.”
4. 116. panta pirmajā daļā:
izteikt astotā punkta ievaddaļu šādā redakcijā:
“8) iesniegt, izņemot šā likuma 114. panta sestajā daļā noteiktajā gadījumā, iekļaušanai vienotajā elektroniskās darba laika uzskaites datubāzē informāciju (elektronisku datu formā) par noslēgto būvdarbu līgumu ar būvniecības ierosinātāju un līguma grozījumiem, un veiktajiem norēķiniem līguma ietvaros, un ja mainās līguma summa, norādot šādus datus:”
papildināt astoto punktu ar e) apakšpunktu šādā redakcijā:
“e) norēķinu summa.”
izteikt devītā punkta a) apakšpunktu šādā redakcijā:
“a) līguma summa ir 15 000 euro vai vairāk, un informāciju (elektronisku datu formā) par iepriekšējā mēnesī veiktajiem līguma grozījumiem, kas attiecas uz vienotajā elektroniskās darba laika uzskaites datubāzē iekļaujamo vai iekļauto līgumu, un veiktajiem norēķiniem līgumu ietvaros, norādot arī līguma noslēgšanas datumu un līguma summu,”
papildināt devīto punktu ar e) apakšpunktu šādā redakcijā:
“e) norēķinu summa.
5. Izteikt 117. panta ceturto punktu šādā redakcijā:
“4) katru mēnesi līdz 15. datumam, autorizējoties vienotajā elektroniskās darba laika uzskaites datubāzē, iesniegt, izņemot šā likuma 114. panta sestajā daļā noteiktajā gadījumā, iekļaušanai vienotajā elektroniskās darba laika uzskaites datubāzē informāciju par visiem ar saviem apakšuzņēmējiem vai būvniecības ierosinātāju iepriekšējā mēnesī noslēgtajiem būvdarbu līgumiem un tajos veiktajiem grozījumiem, un veiktajiem norēķiniem līgumu ietvaros, šā likuma 116. panta 8. un 9. punktā noteiktajā apmērā un kārtībā.”

